**SKUODO RAJONO SAVIVALDYBĖS TARYBA**  
  
**SPRENDIMAS**

**Dėl kitos paskirties valstybinės žemės sklypo, esančio Vytauto g. 20, Skuodo MIESTE, dalių dydžių nustatymo ir nuomos**

2025 m. rugsėjo 16 d. Nr. T10-199

Skuodas

Vadovaudamasi Lietuvos Respublikos vietos savivaldos įstatymo 15 straipsnio 2 dalies 20 punktu, Lietuvos Respublikos žemės įstatymo 7 straipsnio 1 dalies 2 punktu, 9 straipsnio 1 dalies 1 punktu, 6 dalies 1 punktu, 32 straipsnio 5 dalies 1 punktu, Kitos paskirties valstybinės žemės sklypų pardavimo ir nuomos taisyklių, patvirtintų Lietuvos Respublikos Vyriausybės 1999 m. kovo 9 d. nutarimu Nr. 260 „Dėl Kitos paskirties valstybinės žemės sklypų pardavimo ir nuomos taisyklių patvirtinimo“, 13.1 papunkčiu, 44 punktu, Lietuvos Respublikos Vyriausybės 1999 m. vasario 24 d. nutarimo Nr. 205 „Dėl žemės įvertinimo tvarkos“ 5.9 papunkčiu, Lietuvos Respublikos aplinkos ministro 2003 m. gegužės 19 d. įsakymo Nr. 237 „Dėl Pastatų, statinių, įrenginių, pastatytų iki 1996 m. sausio 1 d., saugaus naudojimo termino nustatymo tvarkos patvirtinimo“ 1.4 papunkčiu, Statybos techninio reglamento STR 1.12.06:202 „Statinio naudojimo paskirtis ir gyvavimo trukmė“, patvirtinto Lietuvos Respublikos aplinkos ministro 2002 m. spalio 30 d. įsakymu Nr. 565 „Dėl Statybos techninio reglamento STR 1.12.06:2002 „Statinio naudojimo paskirtis ir gyvavimo trukmė“ patvirtinimo“, 1 punktu ir priedo „Statinio gyvavimo trukmė priklausomai nuo statinio naudojimo paskirties ir statybos produktų, iš kurių jis pastatytas“ 29.1 papunkčiu bei atsižvelgdama į 2025 m. rugpjūčio 22 d. *(duomenys neskelbtini)* prašymą, Skuodo rajono savivaldybės taryba nusprendžia:

1. Nustatyti kitos paskirties 0,9541 ha ploto žemės sklype (kadastro Nr. 7550/0005:414, unikalus Nr. 4400-4150-4538) Vytauto g. 20, Skuodo mieste, dalis, reikalingas patalpų, esančių administracinės paskirties pastate, unikalus Nr. 7598-1002-3015, eksploatacijai:

1.1. 361,02 kv. m negyvenamai patalpai (unikalus Nr. 4400-6303-4822:4508) 0,0469 ha;

1.2. 316,74 kv. m negyvenamai patalpai (unikalus Nr. 4400-6303-4833:4509), 319,40 kv. m negyvenamai patalpai (unikalus Nr. 4400-6303-4844:4510), kitiems inžineriniams statiniams – stoginei, unikalaus Nr. 7598-1002-3191, 0,9072 ha;

2. Išnuomoti be aukciono 69 metų laikotarpiui *(duomenys neskelbtini)* 1.1 papunktyje nurodytą žemės sklypo dalį pagal valstybinės žemės nuomos sutarties projekte (pridedama) nurodytas sąlygas.

3. Pavesti Skuodo rajono savivaldybės merui Stasiui Gutautui pasirašyti sprendimo 1 punkte nurodyto žemės sklypo nuomos sutartį ir visus kitus dokumentus, susijusius su šiuo pavedimu.

4. Nurodyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (J. Janonio g. 24, Klaipėda) arba Regionų administracinio teismo Klaipėdos rūmams (Galinio Pylimo g. 9, Klaipėda) per vieną mėnesį nuo šio teisės akto paskelbimo arba įteikimo suinteresuotam asmeniui dienos.

|  |  |
| --- | --- |
| Savivaldybės meras |  |

Jolanta Juškienė, tel. (0 440) 44 868