**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL SKUODO RAJONO SAVIVALDYBĖS TARYBOS 2024 M. BIRŽELIO 27 D. SPRENDIMO NR. T9-130 „DĖL SKUODO RAJONO SAVIVALDYBĖS BŪSTO IR SOCIALINIO BŪSTO NUOMOS TVARKOS APRAŠO PATVIRTINIMO“ PAKEITIMO**

2025 m. spalio 20 d. Nr. T10-209

Skuodas

**1.Parengto sprendimo projekto tikslai, uždaviniai.**

Pakeisti Skuodo rajono savivaldybės būsto ir socialinio būsto nuomos tvarkos aprašo 25 punktą, siekiant užtikrinti savalaikį ir tikslų asmenų ir šeimų, turinčių teisę į socialinio būsto nuomą, sąrašo atnaujinimą, asmenims ir šeimoms, esantiems sąraše, iki gegužės 1 dienos arba dėl svarbių priežasčių iki birželio 1 dienos nepateikus turto (įskaitant gautas pajamas) deklaracijos. Taip pat sąrašą atnaujinti, įtraukiant asmenis ar šeimas, iki einamųjų metų pabaigos pateikusius prašymus suteikti paramą būstui išsinuomoti bei atitinkančius Lietuvos Respublikos paramos būstui įsigyti ar išsinuomoti įstatymo 9 straipsnio 1 dalyje numatytus reikalavimus.

**2. Siūlomos teisinio reguliavimo nuostatos.**

Sprendimo projektas parengtas vadovaujantis Lietuvos Respublikos vietos savivaldos įstatymo 15 straipsnio 2 dalies 23 punktu, Lietuvos Respublikos paramos būstui įsigyti ar išsinuomoti įstatymo 4 straipsnio 4 dalimi.

**3. Laukiami rezultatai.**

Patvirtinus Skuodo rajono savivaldybės būsto ir socialinio būsto nuomos tvarkos aprašo pakeitimus, bus užtikrintas savalaikis ir tikslus asmenų ir šeimų, turinčių teisę į socialinio būsto nuomą, sąrašo atnaujinimas, sudarytos sąlygos efektyviau planuoti socialinių būstų nuomą.

**4. Lėšų poreikis sprendimui įgyvendinti.**

Sprendimui įgyvendinti papildomų lėšų nereikės.

**5. Sprendimo projekto autorius ir (ar) autorių grupė.**

Pranešėja – Socialinės paramos skyriaus vedėja Rasa Noreikienė.

Rengėja – Socialinės paramos skyriaus vyriausioji specialistė Raivara Bendikienė.