**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL SKUODO RAJONO SAVIVALDYBĖS TARYBOS 2023 M. GEGUŽĖS 25 D. SPRENDIMO NR. T9-106 „DĖL SKUODO RAJONO SAVIVALDYBĖS TARYBOS KONTROLĖS KOMITETO SUDARYMO“ PAKEITIMO**

2025 m. spalio 20 d. Nr. T10-211

Skuodas

**1. Parengto sprendimo projekto tikslas ir uždaviniai.**

Pasikeitus Skuodo rajono savivaldybės tarybos daugumos sudėčiai, į Kontrolės komiteto pirmininko pavaduotojo pareigas siūloma „Kartu vardan Lietuvos“ frakcijos narė Aurelija Kinčienė.

**2. Siūlomos teisinio reguliavimo nuostatos.**

Pakeitus Skuodo rajono savivaldybės tarybos Kontrolės komiteto sudėtį, bus įgyvendintas Skuodo rajono savivaldybės tarybos veiklos reglamento, patvirtinto Skuodo rajono savivaldybės tarybos 2024 m. gegužės 30 d. sprendimu Nr. T9-100 „Dėl Skuodo rajono savivaldybės tarybos veiklos reglamento patvirtinimo“, 109 punktas: *109. Kontrolės komiteto pirmininką iš komiteto narių deleguoja opozicija raštu, pasirašytu daugiau kaip pusės visų opozicijos narių ir viešai įteiktu tarybos posėdžių pirmininkui. Kontrolės komiteto pirmininko pavaduotoją iš komiteto narių (tarybos daugumos) skiria taryba“.*

**3. Laukiami rezultatai.**

Pagal Skuodo rajono savivaldybės tarybos daugumos siūlymą, paskirtas naujas Skuodo rajono savivaldybės tarybos Kontrolės komiteto pirmininko pavaduotojas.

**4. Lėšų poreikis sprendimui įgyvendinti ir jų šaltiniai.**

Sprendimui įgyvendinti lėšos nereikalingos.

**5. Sprendimo projekto autorius ir (ar) autorių grupė.**

Rengėja – Skuodo rajono savivaldybės tarybos posėdžių sekretorė Dalia Sadauskienė.