**SKUODO rajono savivaldybės taryba**

**SPRENDIMAS**

**DĖL PRITARIMO PROJEKTO „SKUODO MIESTO DVIRAČIŲ IR PĖSČIŲJŲ TAKO REMONTAS“ RENGIMUI IR FINANSAVIMUI**

2025 m. spalio 20 d. Nr. T10-216

Skuodas

Vadovaudamasi Lietuvos Respublikos vietos savivaldos įstatymo 6 straipsnio 28 ir 32 punktais, 15 straipsnio 4 dalimi, Lietuvos Respublikos susisiekimo ministro 2024 m. birželio 6 įsakymu Nr. 3-189 „Dėl 2022–2030 metų plėtros programos valdytojos Lietuvos Respublikos susisiekimo ministerijos susisiekimo plėtros programos pažangos priemonės Nr. 10-001-06-01-02 „Skatinti darnų judumą“ aprašo patvirtinimo“ patvirtintu 2022–2030 metų plėtros programos valdytojos Lietuvos Respublikos susisiekimo ministerijos susisiekimo plėtros programos pažangos priemonės Nr. 10-001-06-01-02 „Skatinti darnų judumą“ aprašu, Skuodo rajono savivaldybės taryba nusprendžia:

1. Pritarti projekto „Skuodo miesto dviračių ir pėsčiųjų tako remontas“ rengimui.

2. Finansuoti ne mažiau kaip 15 proc. visų tinkamų finansuoti projekto „Skuodo miesto dviračių ir pėsčiųjų tako remontas“ išlaidų, taip pat išlaidas, kurių nepadengia projektui skiriamo finansavimo lėšos, ir netinkamų finansuoti projekto išlaidų dalį Skuodo rajono savivaldybės biudžeto lėšomis.

3. Įgalioti Skuodo rajono savivaldybės administracijos direktorę Levutę Staniuvienę pasirašyti visus su projektu „Skuodo miesto dviračių ir pėsčiųjų tako remontas“ susijusius dokumentus.

4. Nurodyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (J. Janonio g. 24, Klaipėda) arba Regionų administracinio teismo Klaipėdos rūmams (Galinio Pylimo g. 9, Klaipėda) per vieną mėnesį nuo šio teisės akto paskelbimo arba įteikimo suinteresuotam asmeniui dienos.

|  |  |
| --- | --- |
| Savivaldybės meras |  |

Rasa Andriekienė, tel. (0 440) 45 559