**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL SKUODO RAJONO SAVIVALDYBĖS ILGALAIKIO MATERIALIOJO NEKILNOJAMOJO TURTO PERDAVIMO SKUODO SOCIALINIŲ PASLAUGŲ ŠEIMAI CENTRUI VALDYTI, NAUDOTI IR DISPONUOTI PATIKĖJIMO TEISE**

2025 m. spalio 20 d. Nr. T10-217

Skuodas

**1. Parengto sprendimo projekto tikslas ir uždaviniai.**

Atsižvelgiant į Skuodo socialinių paslaugų šeimai centro (toliau – Centras) direktorės Rūtos Razmienės 2025 m. rugsėjo 24 d. prašymą Nr. DV2-745 „Dėl garažų skyrimo“, į tai, kad Centras vykdo nuostatuose numatytą veiklą – transporto paslaugų asmenims, kurie dėl negalios negali naudotis visuomeniniu ar individualiu transportu, teikimą, ir turi devynis lengvuosius tarnybinius automobilius, o garažus jiems tik tris, siekiama, kad Centras patikėjimo teise valdytų patalpas, kuriose bus vykdomas automobilių parkavimas.

Atsižvelgiant į Centro direktorės 2025 m. rugsėjo 24 d. prašymą Nr. DV2-745 „Dėl garažų skyrimo“, siekiama perduoti Centro veiklai vykdyti keturias patalpas – garažus, esančius Skuodo m., Vaižganto g. 4A:

1. 19,80 kv. m negyvenamosios paskirties patalpą, unikalus Nr. 4400-5360-1000:4104, registro Nr. 44/2400858, daikto pagrindinė naudojimo paskirtis – garažų, paskirties grupė – transporto, adresas: Skuodas, Vaižganto g. 4A-104, esančią pastate – garaže, unikalus Nr. 4400-6611-3888.
2. 16,11 kv. m negyvenamosios paskirties patalpą, unikalus Nr. 4400-5360-1012:4105, registro Nr. 44/2400859, daikto pagrindinė naudojimo paskirtis – garažų, paskirties grupė – transporto, adresas: Skuodas, Vaižganto g. 4A-105, esančią pastate – garaže, unikalus Nr. 4400-6611-3888.
3. 16,11 kv. m negyvenamosios paskirties patalpą, unikalus Nr. 4400-5360-1020:4106, registro Nr. 44/2400860, daikto pagrindinė naudojimo paskirtis – garažų, paskirties grupė – transporto, adresas: Skuodas, Vaižganto g. 4A-106, esančią pastate – garaže, unikalus Nr. 4400-6611-3888.
4. 43,08 kv. m negyvenamosios paskirties patalpą, unikalus Nr. 4400-5360-0989:4102, registro Nr. 44/2400856, daikto pagrindinė naudojimo paskirtis – garažų, paskirties grupė – transporto, adresas: Skuodas, Vaižganto g. 4A-108, esančią pastate – garaže, unikalus Nr. 4400-6611-3888.

**2. Siūlomos teisinio reguliavimo nuostatos.**

Lietuvos Respublikos vietos savivaldos įstatymo 15 straipsnio 2 dalies 19 punktas, 63 straipsnis, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 8 straipsnio 1 dalies 2 punktas, 12 straipsnio 1 ir 2 dalys, Skuodo rajono savivaldybės turto, perduodamo valdyti, naudoti ir disponuoti juo patikėjimo teise, tvarkos aprašo, patvirtinto Skuodo rajono savivaldybės tarybos 2021 m. gegužės 27 d. sprendimu Nr. T9-113 „Dėl Skuodo rajono savivaldybės turto, perduodamo valdyti, naudoti ir disponuoti juo patikėjimo teise, tvarkos aprašo patvirtinimo“, 6.1, 8.1 papunkčiai ir 7 punktas.

**3. Laukiami rezultatai.**

Perduotas Skuodo socialinių paslaugų šeimai centrui ilgalaikis materialusis nekilnojamasis turtas.

**4. Lėšų poreikis sprendimui įgyvendinti ir jų šaltiniai.**

Lėšos sprendimui įgyvendinti nereikalingos.

**5. Sprendimo projekto autorius ir (ar) autorių grupė.**

Rengėja – Statybos, investicijų ir turto valdymo skyriaus vyriausioji specialistė Elena Žukauskaitė.

Pranešėjas – Statybos, investicijų ir turto valdymo skyriaus vedėjas Vygintas Pitrėnas.