**SKUODO rajono savivaldybės taryba**

**SPRENDIMAS**

**DĖL SAVIVALDYBĖS TURTO PERDAVIMO NEATLYGINTINAI VALDYTI IR NAUDOTIS PANAUDOS PAGRINDAIS ŠATRAMINIŲ KAIMO BENDRUOMENEI**

2025 m. spalio d. Nr. T10-

Skuodas

Vadovaudamasi Lietuvos Respublikos vietos savivaldos įstatymo 6 straipsnio 13 punktu, 15 straipsnio 2 dalies 19 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 8 straipsnio 1 dalies 1 punktu, 14 straipsnio 2 dalies 7, 8, 9 punktais, Skuodo rajono savivaldybės turto, perduodamo valdyti ir naudoti pagal panaudos sutartis, tvarkos aprašo, patvirtinto Skuodo rajono savivaldybės tarybos 2021 m. gegužės 27 d. sprendimu Nr. T9-112 „Dėl Skuodo rajono savivaldybės turto, perduodamo valdyti ir naudoti pagal panaudos sutartis, tvarkos aprašo patvirtinimo“, 4.3 ir 7.7 papunkčiais, atsižvelgdama į Šatraminių kaimo bendruomenės 2025 m. rugpjūčio 28 d. prašymą, Skuodo rajono savivaldybės taryba nusprendžia:

1. Perduoti Skuodo rajono savivaldybei nuosavybės teise priklausantį ilgalaikį materialųjį turtą: 208,09 kv. m ploto patalpas, kurių indeksai 1-1, 1-2, 1-8, 1-9, 1-10, pastate – mokykloje, unikalus Nr. 7596-7010-9010, adresas: Koplyčios g. 2, Šatraminių k., Mosėdžio sen., Skuodo r. sav., Šatraminių kaimo bendruomenei, juridinio asmens kodas 300634018, panaudos pagrindais neatlygintinai valdyti ir naudotis 10 metų laikotarpiui, savarankiškosioms savivaldybės funkcijoms vykdyti – tenkinti gyvenamosios vietovės bendruomenės viešuosius poreikius; tenkinti žmonių fizinio aktyvumo poreikius per kūno kultūros ir sporto veiklos skatinimą; tenkinti etninės kultūros, meno kūrėjų ir kultūros darbuotojų poreikius per kultūros ir meno plėtros, kultūrinės edukacijos ar kultūros paveldo apsaugos veiklą.

2. Pavesti Skuodo rajono savivaldybės administracijos direktorei Levutei Staniuvienei pasirašyti sprendimo 1 punktu perduodamo turto panaudos sutartį ir visus kitus dokumentus, susijusius su šiuo pavedimu.

3. Nurodyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (J. Janonio g. 24, Klaipėda) arba Regionų administracinio teismo Klaipėdos rūmams (Galinio Pylimo g. 9, Klaipėda) per vieną mėnesį nuo šio teisės akto paskelbimo arba įteikimo suinteresuotam asmeniui dienos.

|  |  |
| --- | --- |
| Savivaldybės meras |  |

Vygintas Pitrėnas, tel. (0 440) 45 557