**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL SAVIVALDYBĖS TURTO PERDAVIMO NEATLYGINTINAI VALDYTI IR NAUDOTIS PANAUDOS PAGRINDAIS SKUODO RAJONO BARSTYČIŲ KAIMŲ BENDRUOMENEI**

2025 m. spalio 20 d. Nr. T10-219

Skuodas

**1. Parengto sprendimo projekto tikslas ir uždaviniai.**

Sprendimo projekto tikslas – perduoti Skuodo rajono savivaldybei nuosavybės teise priklausantį ilgalaikį materialųjį turtą: 68,03 kv. m ploto patalpas, kurių indeksai 4-1, 4-2, 4-3, 3-4, a-2, a-4, 2-1, 2-2, 3-1, 3-2 (iš jų – bendro naudojimo patalpų a-2, a-4, 2-1, 2-2, 3-1, 3-2, plotas 17,34 kv. m), pastate – administraciniame pastate, unikalus Nr. 7597-9007-7019, adresu: Skuodo g. 2, Barstyčių mstl., Barstyčių sen., Skuodo r. sav., Skuodo rajono Barstyčių kaimų bendruomenei, juridinio asmens kodas 174166393, 10 metų laikotarpiui panaudos pagrindais neatlygintinai valdyti ir naudotis, savarankiškosioms savivaldybės funkcijoms vykdyti – teikti pagalbą ir (arba) socialines paslaugas asmenims, dėl amžiaus, negalios ar kitų socialinių problemų negalintiems pasirūpinti savo asmeniniu gyvenimu ir dalyvauti visuomenės gyvenime ar patiriantiems skurdą ir socialinę atskirtį; tenkinti gyvenamosios vietovės bendruomenės viešuosius poreikius; tenkinti žmonių fizinio aktyvumo poreikius per kūno kultūros ir sporto veiklos skatinimą; tenkinti etninės kultūros, meno kūrėjų ir kultūros darbuotojų poreikius per kultūros ir meno plėtros, kultūrinės edukacijos ar kultūros paveldo apsaugos veiklą.

**2. Siūlomos teisinio reguliavimo nuostatos.**

Lietuvos Respublikos vietos savivaldos įstatymo 6 straipsnio 13 punktas, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 8 straipsnio 1 dalies 1 punktas, 14 straipsnio 2 dalies 4, 7, 8, 9 punktai, Skuodo rajono savivaldybės turto, perduodamo valdyti ir naudoti pagal panaudos sutartis, tvarkos aprašo, patvirtinto Skuodo rajono savivaldybės tarybos 2021 m. gegužės 27 d. sprendimu Nr. T9-112 „Dėl Skuodo rajono savivaldybės turto, perduodamo valdyti ir naudoti pagal panaudos sutartis, tvarkos aprašo patvirtinimo“, 4.3 ir 7.7 papunkčiai.

**3. Laukiami rezultatai.**

Skuodo rajono Barstyčių kaimų bendruomenei perduotas neatlygintinai naudotis ir valdyti savivaldybei priklausantis ilgalaikis materialusis turtas.

**4. Lėšų poreikis sprendimui įgyvendinti ir jų šaltiniai.**

Lėšos sprendimui įgyvendinti nereikalingos.

**5. Sprendimo projekto autorius ir (ar) autorių grupė.**

Rengėja – Statybos, investicijų ir turto valdymo skyriaus vyriausioji specialistė Elena Žukauskaitė.

Pranešėjas – Statybos, investicijų ir turto valdymo skyriaus vedėjas Vygintas Pitrėnas.