**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL SKUODO RAJONO SAVIVALDYBĖS TARYBOS 2025 M . BALANDŽIO 24 D. SPRENDIMO Nr. T9-113 „DĖL SKUODO RAJONO SAVIVALDYBĖS KELIŲ PRIEŽIŪROS IR PLĖTROS PROGRAMOS FINANSAVIMO LĖŠOMIS FINANSUOJAMŲ SAVIVALDYBĖS AR VIEŠŲJŲ ĮSTAIGŲ, KURIŲ DALININKĖ YRA SAVIVALDYBĖ, SAVIVALDYBĖS ĮMONIŲ VALDOMŲ VIETINĖS REIKŠMĖS KELIŲ 2025 METŲ OBJEKTŲ SĄRAŠO PATVIRTINIMO“ PAKEITIMO**

2025 m. spalio 20 d. Nr. T10-220

Skuodas

**1. Parengto sprendimo projekto tikslas ir uždaviniai.**

Skuodo rajono savivaldybės administracijai įvykdžius vietinės reikšmės kelių objektų 2025 metų darbų ir paslaugų pirkimus, pasikeitė numatytų lėšų dydžiai. Rangovams įvertinus galimybes technologiškai atlikti kapitalinio remonto darbus pagal skirtų lėšų dydį būtina patikslinti lėšų paskirstymą tarp seniūnijų kelių objektams skirtų lėšų. Siūloma pakeisti Skuodo rajono savivaldybės kelių priežiūros ir plėtros programos finansavimo lėšomis finansuojamų savivaldybės ar viešųjų įstaigų, kurių dalininkė yra savivaldybė, savivaldybės įmonių valdomų vietinės reikšmės kelių 2025 metų objektų sąrašą, patvirtintą Skuodo rajono savivaldybės tarybos 2025 m. balandžio 24 d. sprendimu Nr. T9-113 „Dėl Skuodo rajono savivaldybės kelių priežiūros ir plėtros programos finansavimo lėšomis finansuojamų savivaldybės ar viešųjų įstaigų, kurių dalininkė yra savivaldybė, savivaldybės įmonių valdomų vietinės reikšmės kelių 2025 metų objektų sąrašo patvirtinimo“, ir išdėstyti jį nauja redakcija. Siūloma pripažinti netekusiu galios 2025 m. rugsėjo 29 d. Skuodo rajono savivaldybės tarybos sprendimą Nr. T9-200 „Dėl Skuodo rajono savivaldybės tarybos 2025 m. balandžio 24 d. sprendimo Nr. T9-113 „Dėl Skuodo rajono savivaldybės kelių priežiūros ir plėtros programos finansavimo lėšomis finansuojamų savivaldybės ar viešųjų įstaigų, kurių dalininkė yra savivaldybė, savivaldybės įmonių valdomų vietinės reikšmės kelių 2025 metų objektų sąrašo patvirtinimo“ pakeitimo“.

**2.** **Siūlomos teisinio reguliavimo nuostatos.**

Lietuvos Respublikos vietos savivaldos įstatymo 15 straipsnio 4 dalis, Skuodo rajono savivaldybės kelių priežiūros ir plėtros programos finansavimo lėšų paskirstymo ir naudojimo tvarkos aprašo, patvirtinto Skuodo rajono savivaldybės tarybos 2022 m. vasario 24 d. sprendimu Nr. T9-35 „Dėl Skuodo rajono savivaldybės kelių priežiūros ir plėtros programos finansavimo lėšų paskirstymo ir naudojimo tvarkos aprašo patvirtinimo“, 19 punktas, Akcinės bendrovės „Via Lietuva“ generalinio direktoriaus 2025 m. kovo 24 d. įsakymas Nr. VE-25-39 „Dėl Kelių priežiūros ir plėtros programos finansavimo lėšų savivaldybių institucijų valdomiems vietinės reikšmės keliams paskirstymo 2025 metais“.

**3. Laukiami rezultatai.**

Pakeitus Skuodo rajono savivaldybės kelių priežiūros ir plėtros programos finansavimo lėšomis finansuojamų savivaldybės ar viešųjų įstaigų, kurių dalininkė yra savivaldybė, savivaldybės įmonių valdomų vietinės reikšmės kelių 2025 metų objektų sąrašą, bus pasirašytas papildomas susitarimas prie 2025 m. balandžio 29 d. Kelių priežiūros ir plėtros programos finansavimo sutarties Nr. 2025-0379 su Akcine bendrove „Via Lietuva“.

**4. Lėšų poreikis sprendimui įgyvendinti ir jų šaltiniai.**

Lėšų nereikės.

**5. Sprendimo projekto autorius ir (ar) autorių grupė.**

Rengėjas – Statybos, investicijų ir turto valdymo skyriaus vyresnysis specialistas Romualdas Rancas.

Pranešėjas – Statybos, investicijų ir turto valdymo skyriaus vedėjas Vygintas Pitrėnas.