**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL SKUODO RAJONO SAVIVALDYBĖS TARYBOS 2025 M. VASARIO 27 D. SPRENDIMO NR. T9-33 „DĖL SKUODO RAJONO SAVIVALDYBĖS APLINKOS APSAUGOS RĖMIMO SPECIALIOSIOS PROGRAMOS 2025 METŲ PRIEMONIŲ PATVIRTINIMO“ PAKEITIMO**

2025 m. spalio 21 d. Nr. T10-225

Skuodas

**1. Parengto sprendimo projekto tikslas ir uždaviniai.**

Skuodo rajono savivaldybės administracija iš Aleksandrijos ir Mosėdžio seniūnijų seniūnų yra gavusi žodinius prašymus, esant galimybei, skirti šioms seniūnijoms pavojų keliančių medžių šalinimo, genėjimo darbams finansuoti daugiau lėšų, nes pavojų keliančių medžių, šiais metais radus daugiau nei buvo planuota, šių medžių šalinimo, genėjimo darbams finansuoti lėšų, skirtų Skuodo rajono savivaldybės tarybos 2025 m. balandžio 24 d. sprendimu Nr. T9-104 „Dėl Skuodo rajono savivaldybės tarybos 2025 m. vasario 27 d. sprendimo Nr. T9-33 „Dėl Skuodo rajono savivaldybės aplinkos apsaugos rėmimo specialiosios programos 2025 metų priemonių patvirtinimo“ pakeitimo“ Aleksandrijos ir Mosėdžio seniūnijoms, nebepakanka.

Viena iš Skuodo rajono savivaldybės tarybos 2025 m. vasario 27 d. sprendimu Nr. T9-33 „Dėl Skuodo rajono savivaldybės aplinkos apsaugos rėmimo specialiosios programos 2025 metų priemonių patvirtinimo“ patvirtintų priemonių yra „Skuodo rajono savivaldybės administracijai – Skuodo rajono savivaldybės aplinkos monitoringo programai parengti ir įgyvendinti“, kuriai skirta 8000 Eur. Savivaldybės administracija atliko viešąjį pirkimą Skuodo rajono savivaldybės aplinkos monitoringo 2026–2031 m. programos parengimo paslaugai įsigyti. Buvo parinktas tiekėjas, kuris, pasirašius su Savivaldybės administracija Paslaugų teikimo sutartį Nr. VP5-112 (toliau – Sutartį), įsipareigojo Skuodo rajono savivaldybės aplinkos monitoringo 2026–2031 m. programos parengimo paslaugas suteikti už 3500,00 Eur. Sutarties trukmė – 8 (aštuoni) mėn. nuo Sutarties pasirašymo datos, su galimybe pratęsti 1 mėnesiui. Atsižvelgiant į tai, kad nuo priemonei skirtų lėšų atlieka 4500,00 Eur, iš jų 900 Eur, kaip papildomos lėšos, paskirstomi Aleksandrijos ir Mosėdžio seniūnijoms pavojų keliančių medžių šalinimo, genėjimo darbams finansuoti:

400 Eur – Aleksandrijos seniūnijai. Iš viso bendrai seniūnijai skiriamų lėšų suma – 1000 Eur.

500 Eur – Mosėdžio seniūnijai. Iš viso bendrai seniūnijai skiriamų lėšų suma – 1710 Eur.

Taigi, šio parengto sprendimo projekto tikslas – pakeisti Skuodo rajono savivaldybės tarybos 2025 m. vasario 27 d. sprendimu Nr. T9-33 „Dėl Skuodo rajono savivaldybės aplinkos apsaugos rėmimo specialiosios programos 2025 metų priemonių patvirtinimo“ patvirtintą Skuodo rajono savivaldybės aplinkos apsaugos rėmimo specialiosios programos 2025 metų priemonių IV priemonių grupės 2 priemonę ir Skuodo rajono savivaldybės tarybos 2025 m. balandžio 24 d. sprendimu Nr. T9-104 „Dėl Skuodo rajono savivaldybės tarybos 2025 m. vasario 27 d. sprendimo Nr. T9-33 „Dėl Skuodo rajono savivaldybės aplinkos apsaugos rėmimo specialiosios programos 2025 metų priemonių patvirtinimo“ pakeitimo“ pakeistą Skuodo rajono savivaldybės aplinkos apsaugos rėmimo specialiosios programos 2025 metų priemonių VI priemonių grupės 1 priemonę.

**2. Siūlomos teisinio reguliavimo nuostatos.**

Lietuvos Respublikos savivaldybių aplinkos apsaugos rėmimo specialiosios programos įstatymas nustato, kad savivaldybės aplinkos apsaugos rėmimo specialiosios programos priemones tvirtina savivaldybės taryba.

**3. Laukiami rezultatai.**

Pakeitus sprendimą, bus atitinkamai paskirstytos lėšos.

**4. Lėšų poreikis sprendimui įgyvendinti ir jų šaltiniai.**

Lėšos nenumatomos.

**5. Sprendimo projekto autorius ir (ar) autorių grupė.**

Rengėjas – Bendrųjų reikalų skyriaus vedėjo pavaduotojas Mindaugas Perminas.