**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL SKUODO RAJONO SAVIVALDYBĖS 2025 METŲ BIUDŽETO PAKEITIMO**

2025 m. spalio 23 d. Nr. T10-226

Skuodas

**1. Parengto sprendimo projekto tikslas ir uždaviniai.**

Atsižvelgiant į patikslintas lėšas iš valstybės biudžeto, taip pat atsižvelgiant į asignavimų valdytojų prašymus dėl asignavimų tikslinimo, patikslinti 2025 metų savivaldybės biudžetą.

**2. Siūlomos teisinio reguliavimo nuostatos.**

Lietuvos Respublikos 2025–2027 metų biudžeto patvirtinimo įstatymo 4 straipsnio 4 dalyje numatyta, kad savivaldybių tarybos, atsižvelgdamos į gautas valstybės biudžeto dotacijas, atitinkamai patikslina savo patvirtintus biudžetus.

**3. Laukiami rezultatai.**

Mobilizacijos ir pilietinio pasipriešinimo departamento prie Krašto apsaugos ministerijos 2025 m. rugsėjo 11 d. raštu Nr. IS-520 „Dėl patikslintos 2025 m. programos sąmatos“ Skuodo rajono savivaldybės administracijai papildomai skirta 3 600 Eur.

Lietuvos Respublikos švietimo, mokslo ir sporto ministro 2025 m. rugsėjo 30 d. įsakymu Nr. V-1003 „Dėl švietimo, mokslo ir sporto ministro 2025 m. sausio 17 d. įsakymo Nr. V-46 „Dėl vaikų, kuriems skirtas privalomas ugdymas pagal ikimokyklinio ugdymo programą, ugdymui, maitinimui ir vežiojimui skiriamų papildomų lėšų 2025 metais paskirstymo pagal savivaldybes patvirtinimo“ pakeitimo“ Skuodo rajono savivaldybei skirta 100 065 Eur, iš jų:

1. Ylakių gimnazijai – 4 447 Eur,

2. Skuodo vaikų lopšeliui-darželiui – 75 605 Eur,

3. Ylakių vaikų lopšeliui-darželiui – 8 895 Eur,

4. Mosėdžio vaikų lopšeliui-darželiui – 11 118 Eur.

Lietuvos Respublikos socialinės apsaugos ir darbo ministro 2025 m. spalio 3 d. įsakymu Nr. A1-546 „Dėl Lietuvos Respublikos socialinės apsaugos ir darbo ministro 2024 m. gruodžio 23 d. įsakymo Nr. A1-933 „Dėl Lietuvos Respublikos valstybės biudžeto lėšų laikino atokvėpio paslaugai teikti ir administruoti 2025 metais paskirstymo savivaldybių administracijoms“ pakeitimo“ Skuodo rajono savivaldybės administracijai lėšos sumažintos 22 800 Eur.

Lietuvos Respublikos socialinės apsaugos ir darbo ministro 2025 m. spalio 20 d. įsakymu Nr. A1-578 „Dėl Lietuvos Respublikos socialinės apsaugos ir darbo ministro 2024 m. gruodžio 27 d. įsakymo Nr. A1-941 „Dėl Lietuvos Respublikos valstybės biudžeto specialių tikslinių dotacijų savivaldybių biudžetams socialinėms išmokoms ir kompensacijoms skaičiuoti ir mokėti, skirtų paramai mirties atveju užtikrinti, ir specialių tikslinių dotacijų savivaldybių biudžetams socialinei paramai mokiniams teikti 2025 metais paskirstymo savivaldybių administracijoms bei jų panaudojimo 2025 metais tikslo stebėsenos rodiklių siektinų reikšmių patvirtinimo“ pakeitimo“ Skuodo rajono savivaldybės administracijai dotacija laidojimo pašalpai mokėti sumažinta 15 000 Eur, o dotacija socialinei paramai mokiniams padidinta 8 300 Eur. Speciali tikslinė dotacija socialinei paramai mokiniams (nemokamas maitinimas) paskirstoma taip:

1. Savivaldybės administracijai (dotacijai administruoti) – 300 Eur,

2. Bartuvos progimnazijai – 3 000 Eur,

3. Ylakių gimnazijai – 2 000 Eur,

4. Mosėdžio gimnazijai – 3 000 Eur.

Lietuvos Respublikos švietimo, mokslo ir sporto ministro 2025 m. spalio 27 d. įsakymu Nr. V-1096 „Dėl švietimo, mokslo ir sporto ministro 2025 m. sausio 15 d. įsakymo Nr. V-33 „Dėl specialios tikslinės dotacijos ugdymo reikmėms finansuoti 2025 metais paskirstymo pagal savivaldybes patvirtinimo“ pakeitimo“ Skuodo rajono savivaldybei papildomai skirta 120 800 Eur (paskirstymas pridedamas).

Taip pat proporcingai, atsižvelgiant į nuo rugsėjo 1 d. tarifikuotą mėnesinį atlyginimą ir mokymo lėšų perskaičiavimą pagal mokinių ir komplektų skaičių nuo rugsėjo 1 d., paskirstomas mokymo lėšų rezervas (paskirstymas pridedamas).

Iš nepaskirstytų lėšų rezervo (sąmata S00.271) paskirstoma ~~25 933~~ **32 933** Eur, iš jų:

1. Skuodo seniūnijai – 18 933 Eur, iš jų 8 200 Eur Daukšių katilinės kaminui pakeisti, 10 733 Eur Mažųjų Rūšupių gatvių apšvietimui sutvarkyti ir įrengti.

**2. Mosėdžio gimnazijai – 14 000 Eur, iš jų 7 000 Eur tautiniams rūbams įsigyti, 7 000 Eur durims pakeisti.**

Nepaskirstytų lėšų rezervo likutis sąmatoje Nr. S00.271 – ~~28 480~~  **21 480** Eur.

Iš nepaskirstytų lėšų rezervo (sąmata S00.018) paskirstoma 62 055 Eur, iš jų:

1. Biudžeto valdymo skyriui (asignavimų valdytojas – Savivaldybės meras) – 34 800 Eur priemonei Nr. 3.5.1.2. – Organizacijų aktyvinimas ir projektinės veiklos skatinimas. Šios lėšos mero potvarkiu bus skirtos asociacijai „Krakių žiburiai“ ir pagal Skuodo miesto 2023–2029 metų vietos plėtros strategiją vykdomiems projektams finansuoti.

2. Švietimo įstaigoms, kurių pedagoginių darbuotojų darbo užmokestis yra iš dalies finansuojamas iš savivaldybės biudžeto, 8 proc. padidintam atlyginimui nuo rugsėjo 1 d. mokėti – 27 255 Eur, iš jų:

2.1. Skuodo vaikų lopšeliui-darželiui – 4 899 Eur,

2.2. Ylakių vaikų lopšeliui-darželiui – 1 808 Eur,

2.3. Mosėdžio vaikų lopšeliui-darželiui – 596 Eur,

2.4. Ylakių gimnazijai – 3 475 Eur,

2.5 Skuodo rajono kūno kultūros ir sporto centrui – 1 237 Eur,

2.6. Skuodo meno mokyklai – 15 240 Eur.

Nepaskirstytų lėšų rezervo likutis sąmatoje Nr. S00.018 – 99 638 Eur.

Taip pat tikslinami asignavimai pagal asignavimų valdytojų prašymus (prašymai pridedami).

**4. Lėšų poreikis sprendimui įgyvendinti ir jų šaltiniai.**

Pajamų ir asignavimų planas didinamas 194 965 Eur**.**

**5. Sprendimo projekto autorius ir (ar) autorių grupė.**

Rengėja – Biudžeto valdymo skyriaus vedėja Nijolė Mackevičienė.