**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL SKUODO RAJONO SAVIVALDYBĖS TARYBOS 2023 M. RUGSĖJO 28 D. SPRENDIMO Nr. T9-186 „DĖL SKUODO RAJONO SAVIVALDYBĖS BIUDŽETINIŲ ĮSTAIGŲ TEIKIAMŲ ATLYGINTINŲ PASLAUGŲ ĮKAINIŲ PATVIRTINIMO“ PAKEITIMO**

2025 m. spalio 23 d. Nr. T10-227

Skuodas

**1. Parengto sprendimo projekto tikslas ir uždaviniai.**

Atsižvelgiant į Skuodo muziejaus 2025 m. spalio 8 d. raštą Nr. R2-52 „Dėl Skuodo muziejaus teikiamų paslaugų kainų nustatymo“ parengtas sprendimo projektas, kuriuo tikslinami Skuodo muziejaus teikiamų atlygintinų paslaugų įkainiai (5 priedas): detalizuojamas įkainis už edukacinius užsiėmimus: pokalbio (diskusijos) forma –2 eurai asmeniui, pokalbio (diskusijos) forma (vykstant ne muziejuje) –3 eurai asmeniui, bei naudojant įvairias medžiagas ir priemones – 5 eurai asmeniui. Gido paslauga keičiama į ekskursijų vadovo paslaugą (grupėms iki 30 asmenų) Skuodo mieste (trukmė 1,5 val.) – 25 eurai.

**2. Siūlomos teisinio reguliavimo nuostatos.**

Lietuvos Respublikos vietos savivaldos įstatymo 15 straipsnio 2 dalies 29 punktas.

**3. Laukiami rezultatai.**

Pakeitus Tarybos sprendimą bus nustatyti Skuodo muziejaus teikiamų atlygintinų paslaugų įkainiai. Įstaiga gaus didesnes pajamas už teikiamas paslaugas.

**4. Lėšų poreikis sprendimui įgyvendinti ir jų šaltiniai.**

Skuodo rajono savivaldybės biudžeto lėšų nereikės.

**5. Sprendimo projekto autorius ir (ar) autorių grupė.**

Rengėja – Biudžeto valdymo skyriaus vedėjo pavaduotoja Birutė Gedrimienė.